עבירות בצוותא בקרב בני נוער - עורך דין פלילי אסף דוק ⭐️
חזרה לעמוד הראשי | משפט פלילי | ייצוג קטינים | עבירות בצוותא בקרב בני נוער
החוק בישראל מטיל אחריות לא רק על מבצע העבירה אלא גם על השותפים לה. לרוב קטינים מבצעים עבירות בצוותא כשהם אינם מודעים להשלכות החוקיות שלהן. עו"ד אסף דוק מסביר כיצד החוק מתייחס לעבירה שבוצעה בצוותא, מה העונש בגינה, וכיצד צריך לנהוג קטין שנעצר או הוגש נגדו כתב אישום בגין ביצוע עבירה בצוותא.
מדוע המחוקק הכליל בהגדרה של מבצע העבירה את השותפים לביצועה?
כיצד חוק העונשין מתייחס לעבירה שנעשית בצוותא?
דוגמאות לשותפות עבירה בקרב בני נוער
מה העונש בגין עבירה בצוותא?
מה עליי לעשות במידה ונעצרתי או הוגש נגדי כתב אישום בגין ביצוע עבירה בצוותא?
לרוב בני נוער נוהגים לתכנן ולבצע עבירות כשהם נמצאים ב”חבורה” בשל הפופולאריות שבדבר כמו גם בשל לחצים חברתיים. אין להקל ראש בעבירות שנעשות בצוותא שכן הללו בעלות משמעות רבה מבחינת האחריות המשפטית והעונש בגינן.
טענת המחוקק הוא כי השפעתו של המשתתף בצוותא על ביצוע העבירה רחבה ובעלת משמעות רבה. מבצעים בצוותא, גם אם אינם פועלים באופן ממשי לביצוע העבירה, נוטלים חלק בה על ידי שליטה בפעולות פליליות, משתתפים בתהליכי קבלת ההחלטות במסגרת ביצועה ונוטלים חלק בתכנית הגשמת המטרה של ביצוע המעשה האסור על פי החוק.
החוק מתייחס לשותפות לעבירה בסעיף 29(א) בחוק העונשין, לפיו המבצעים עבירה בצוותא או מטעם אדם אחר כלולים בהגדרה של מבצע העבירה.
סעיף 29(ב) לחוק, מגדיר את ה”מבצעים בצוותא” כאנשים הפועלים ומשתתפים לשם ביצוע עבירה. הסעיף קובע בנוסף כי אין הבדל אם ביצוע העבירה נעשה על ידי כמה פרטים יחד או שמא ביצועה התחלק בין כמה אנשים.
ניתן לראות דוגמאות רבות לשותפות עבירה בקרב בני נוער. למשל, במקרה של התפרצות לרכב על ידי שני קטינים כאשר אחד מהם ניפץ את שמשת החלון והשני עמד לצידו, ייתכן כי שניהם יוגדרו כמבצעים בצוותא כולל הקטין שידו לא ניפצה את חלון הרכב. במקרה אחר, מספר קטינים ביצעו תקיפה ממשית כלפי אדם והכו אותו והשאר עמדו סביב. ייתכן כי הקטינים שעמדו סביב האדם המותקף, ייחשבו כמבצעי עבירה בצוותא למרות שלא הכו אותו בעצמם. ניתן לטעון כי עצם נוכחותם תרמה באופן מסוים לביצוע עבירת התקיפה מכיוון שככל הנראה מנעה מהמתלונן להזעיק עזרה ואף להימלט.
עבירות בצוותא מהוות הטלת סנקציות חמורות למבצעיה ולתוספת ענישה מחמירה ומשמעותית. ניתן לראות כדוגמה, כי עבירה של תקיפה סתם, המופיעה בסעיף 379 בחוק העונשין, כאשר היא מבוצעת על ידי פרט אחד העונש בגינה הוא עד שנתיים מאסר. לעומת זאת, במידה והתקיפה בוצעה על ידי כמה פרטים שחברו יחד (ראו מאמר בנושא תקיפה בצוותא), העונש יהיה כפול ויעלה לארבע שנות מאסר. כמו כן, העבירה תוגדר כתקיפה בנסיבות מחמירות.
המחוקק מתייחס בחומרה לעבירות שנעשו בצוותא. גם אם לא נטלת חלק ממשי בפעולת העבירה, דע כי על פי החוק האשמה בביצוע העבירה כוללת גם את שותפי העבירה. כפי שהמאמר ציין, השותפים לעבירה משפיעים רבות על חומרתה שכן הם נוטלים חלק בפעולות אסורות, בחזון למימושן ובתהליך קבלת ההחלטות הנוגע לביצוען.
במידה ונעצרת או הוגש נגדך כתב אישום בגין עבירה בצוותא, פנה ללא דיחוי להתייעצות עם עורך דין פלילי המייצג קטינים באופן מידי ללא היסוס על מנת שיפעל להטיית כף המאזניים לטובתך. לייעוץ משפטי ראשוני ניתן ליצור עימנו בטלפון 052-6885006 או להשאיר פרטים ונשמח לסייע ולהציע לך מענה ופתרונות מקצועיים בהתאמה אישית. הפניה אינה כרוכה בהתחייבות כל שהיא מצדך. סודיות מלאה מובטחת.
ביצוע עבירה בצוותא | הליך פלילי נגד קטין | זכויות קטינים בחקירה | זכויות קטינים במעצר | ייצוג קטינים | עבירות בני נוער | עורך דין פלילי לקטינים | קטינים במשפט הפלילי | קטינים ונוער | תקיפה בצוותא | עורך דין פלילי